title: Εκτελεστικός κανονισμός (ΕΕ) 2015/114 της Επιτροπής, της 26ης Ιανουαρίου 2015 , σχετικά με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από 1ης Απριλίου έως 30 Ιουνίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 536/2007 για το κρέας πουλερικών καταγωγής Ηνωμένων Πολιτειών της Αμερικής

text:
               27.1.2015

               EL

               Επίσημη Εφημερίδα της Ευρωπαϊκής Ένωσης

               L 20/38

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/114 ΤΗΣ ΕΠΙΤΡΟΠΉΣ
   της 26ης Ιανουαρίου 2015
   σχετικά με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από 1ης Απριλίου έως 30 Ιουνίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 536/2007 για το κρέας πουλερικών καταγωγής Ηνωμένων Πολιτειών της Αμερικής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 2 και 3,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 536/2007 της Επιτροπής (2) ανοίχθηκε ετήσια δασμολογική ποσόστωση για την εισαγωγή προϊόντων του τομέα του κρέατος πουλερικών καταγωγής Ηνωμένων Πολιτειών της Αμερικής.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Δεκεμβρίου 2014 για την υποπερίοδο από την 1η Ιανουαρίου έως τις 31 Μαρτίου 2015 είναι μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις, οι οποίες εν συνεχεία θα πρέπει να προστεθούν στην ποσότητα που καθορίζεται για την επόμενη υποπερίοδο ποσόστωσης.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες για τις οποίες δεν έχουν υποβληθεί αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 536/2007 και οι οποίες πρέπει να προστεθούν στην υποπερίοδο από 1ης Απριλίου έως 30 Ιουνίου 2015, προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιανουαρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 536/2007 της Επιτροπής, της 15ης Μαΐου 2007, για το άνοιγμα και τον τρόπο διαχείρισης δασμολογικής ποσόστωσης κρέατος πουλερικών που χορηγείται στις Ηνωμένες Πολιτείες της Αμερικής (ΕΕ L 128 της 16.5.2007, σ. 6).

      ΠΑΡΑΡΤΗΜΑ

                  Αύξων αριθμός

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από 1ης Απριλίου έως 30 Ιουνίου 2015
                  (σε kg)

                  09.4169

                  16 008 750


title: Εκτελεστικός κανονισμός (ΕΕ) 2017/1090 του Συμβουλίου, της 20ής Ιουνίου 2017, για την εφαρμογή του άρθρου 17 παράγραφος 1 του κανονισμού (ΕΕ) αριθ. 224/2014 σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία

text:
               21.6.2017

               EL

               Επίσημη Εφημερίδα της Ευρωπαϊκής Ένωσης

               L 158/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1090 ΤΟΥ ΣΥΜΒΟΥΛΊΟΥ
   της 20ής Ιουνίου 2017
   για την εφαρμογή του άρθρου 17 παράγραφος 1 του κανονισμού (ΕΕ) αριθ. 224/2014 σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 224/2014 του Συμβουλίου, της 10ης Μαρτίου 2014, σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία (1), και ιδίως το άρθρο 17 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 10 Μαρτίου 2014 το Συμβούλιο εξέδωσε τον κανονισμό (ΕΕ) αριθ. 224/2014.

               (2)

               Στις 17 Μαΐου 2017 η Επιτροπή του Συμβουλίου Ασφαλείας των Ηνωμένων Εθνών, η οποία συγκροτήθηκε δυνάμει της απόφασης 2127 (2013) του Συμβουλίου Ασφαλείας του ΟΗΕ, προσέθεσε ένα πρόσωπο στον κατάλογο προσώπων και οντοτήτων που υπόκεινται σε περιοριστικά μέτρα. Στις 24 Μαΐου 2017 το Συμβούλιο εξέδωσε τον εκτελεστικό κανονισμό (ΕΕ) 2017/890 (2) για την προσθήκη του προσώπου αυτού στο παράρτημα Ι του κανονισμού (ΕΕ) αριθ. 224/2014.

               (3)

               Οι πληροφορίες που αφορούν το πρόσωπο αυτό θα πρέπει να συμπληρωθούν και, ως εκ τούτου, το παράρτημα Ι του κανονισμού (ΕΕ) αριθ. 224/2014 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 224/2014 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Λουξεμβούργο, 20 Ιουνίου 2017.

            Για το Συμβούλιο

            H Πρόεδρος

         H. DALLI

      (1)  ΕΕ L 70 της 11.3.2014, σ. 1.

      (2)  Εκτελεστικός κανονισμός (ΕΕ) 2017/890 του Συμβουλίου, της 24ης Μαΐου 2017, για την εφαρμογή του άρθρου 17 παράγραφος 1 του κανονισμού (ΕΕ) αριθ. 224/2014 σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία (ΕΕ L 138 της 25.5.2017, σ. 1).

      ΠΑΡΑΡΤΗΜΑ
      Η καταχώριση στο παράρτημα Ι του κανονισμού (ΕΕ) αριθ. 224/2014 που αφορά το κατωτέρω πρόσωπο αντικαθίσταται από την ακόλουθη καταχώριση:

                     «12.

                     Abdoulaye HISSENE (γνωστός ως: α) Abdoulaye Issène· β) Abdoulaye Hissein· γ) Hissene Abdoulaye· δ) Abdoulaye Issène Ramadane· ε) Abdoulaye Issene Ramadan· στ) Issene Abdoulaye)

                        Ημερομηνία γέννησης: 1967

                        Τόπος γέννησης: Ndele, Bamingui-Bangoran, Κεντροαφρικανική Δημοκρατία

                        Εθνικότητα: Κεντροαφρικανική Δημοκρατία

                        Αριθ. διαβατηρίου: ΚΑΔ, διπλωματικό διαβατήριο αριθ. D 00000897, εκδοθέν στις 5 Απριλίου 2013 (ισχύει έως τις 4 Απριλίου 2018)

                        Διεύθυνση: α) KM5, Μπανγκί, Κεντροαφρικανική Δημοκρατία· β) Nana-Grebizi, Κεντροαφρικανική Δημοκρατία

                        Ημερομηνία χαρακτηρισμού από τον ΟΗΕ:17 Μαΐου 2017

                        Άλλες πληροφορίες: Ο Hissène υπήρξε πρώην υπουργός Νεολαίας και Αθλητισμού ως μέλος του Υπουργικού Συμβουλίου του πρώην προέδρου της Κεντροαφρικανικής Δημοκρατίας Michel Djotodia. Προηγουμένως ήταν επικεφαλής του πολιτικού κόμματος της “Συνέλευσης Πατριωτών για τη Δικαιοσύνη και την Ειρήνη”. Επίσης, καθιερώθηκε ως επικεφαλής των ένοπλων πολιτοφυλακών στο Μπανγκί, και ιδίως στη συνοικία “PK5” (3ο διαμέρισμα).

                        Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                     Ο Abdoulaye Hissène καταχωρίστηκε στις 17 Μαΐου 2017 σύμφωνα με την παράγραφο 16 και παράγραφο 17 στοιχείο ζ) της απόφασης 2339 (2017) ως “εμπλεκόμενος ή παρέχων υποστήριξη σε πράξεις που υπονομεύουν την ειρήνη, τη σταθερότητα ή την ασφάλεια της Κεντροαφρικανικής Δημοκρατίας, συμπεριλαμβανομένων πράξεων που απειλούν ή εμποδίζουν τη διαδικασία πολιτικής μετάβασης ή τη διαδικασία σταθεροποίησης και συμφιλίωσης ή που τροφοδοτούν τη βία”· και “εμπλεκόμενος στον σχεδιασμό, στην καθοδήγηση, στη χρηματοδότηση ή στη διενέργεια επιθέσεων κατά αποστολών των Ηνωμένων Εθνών ή της διεθνούς παρουσίας ασφαλείας, συμπεριλαμβανομένης της Ενιαίας Πολυδιάστατης Αποστολής των Ηνωμένων Εθνών στην Κεντροαφρικανική Δημοκρατία (MINUSCA), των αποστολών της Ευρωπαϊκής Ένωσης και των γαλλικών επιχειρήσεων που τις υποστηρίζουν”.

                           Συμπληρωματικές πληροφορίες:

                     Ο Abdoulaye Hissène και άλλα μέλη της πρώην Σελέκα συνεργάστηκαν με υπονομευτές της ομάδας Αντιμπαλάκα, η οποία συμμαχούσε με τον τέως πρόεδρο της Κεντροαφρικανικής Δημοκρατίας (ΚΑΔ) François Bozizé, καθώς και τον Maxime Mokom, προκειμένου να ενθαρρύνουν βίαιες διαμαρτυρίες και συγκρούσεις τον Σεπτέμβριο του 2015 στο πλαίσιο της αποτυχημένης απόπειρας πραξικοπήματος για την ανατροπή της κυβέρνησης τη χρονική στιγμή κατά την οποία η τότε μεταβατική πρόεδρος Catherine Samba-Panza συμμετείχε στη Γενική Συνέλευση των Ηνωμένων Εθνών του 2015. Κατά των Mokom, Hissène και άλλων απαγγέλθηκαν κατηγορίες από την κυβέρνηση της Κεντροαφρικανικής Δημοκρατίας για διάφορα ποινικά αδικήματα, συμπεριλαμβανομένων δολοφονιών, εμπρησμών, βασανιστηρίων, λεηλασιών, ως απόρροια του αποτυχημένου πραξικοπήματος.
                     Από το 2015 ο Hissène εξελίχθηκε σε έναν από τους βασικούς ηγέτες των ενόπλων πολιτοφυλακών που είναι εγκατεστημένες στη συνοικία “PK5” του Μπανγκί, στην οποία συμμετείχαν περισσότεροι από 100 άνδρες. Με τη δράση του αυτή παρεμπόδιζε την ελεύθερη κυκλοφορία και την επαναφορά της κρατικής εξουσίας στην περιοχή, μεταξύ άλλων και μέσω παράνομης φορολόγησης των μεταφορών και των εμπορικών δραστηριοτήτων. Κατά το δεύτερο εξάμηνο του 2015 ο Hissène ενεργούσε ως εκπρόσωπος των “Nairobists” της πρώην Σελέκα στο Μπανγκί, επιχειρώντας προσέγγιση με μαχητές της Αντιμπαλάκα υπό τις διαταγές του Mokom. Ένοπλοι άνδρες υπό τον έλεγχο του Haroun Gaye και του Hissène συμμετείχαν σε βίαια γεγονότα που συνέβησαν στο Μπανγκί μεταξύ 26ης Σεπτεμβρίου και 3ης Οκτωβρίου 2015.
                     Υπάρχουν υπόνοιες ότι μέλη της ομάδας του Hissène έχουν εμπλακεί σε επίθεση στις 13 Δεκεμβρίου 2015 —την ημέρα του δημοψηφίσματος για το σύνταγμα— κατά του οχήματος του Mohamed Moussa Dhaffane, ηγέτη της πρώην Σελέκα. Ο Hissène κατηγορείται ότι κατηύθυνε τη βία στο διαμέρισμα KM5 του Μπανγκί, με αποτέλεσμα τον θάνατο πέντε ατόμων και τον τραυματισμό είκοσι, ενώ εμπόδισε κατοίκους του να ψηφίσουν στο δημοψήφισμα για το σύνταγμα. Ο Hissène έθεσε σε κίνδυνο τις εκλογές δημιουργώντας έναν κύκλο τιμωρητικών επιθέσεων μεταξύ διαφορετικών ομάδων.
                     Στις 15 Μαρτίου 2016 ο Hissène συνελήφθη από την αστυνομία στον αερολιμένα M'Poko του Μπανγκί και μεταφέρθηκε στο τμήμα ερευνών της εθνικής χωροφυλακής. Στη συνέχεια απελευθερώθηκε από την πολιτοφυλακή του με τη χρήση βίας και έκλεψε όπλο το οποίο είχε παραδοθεί από τη MINUSCA ως μέρος της αίτησης εξαίρεσης που είχε εγκριθεί από την Επιτροπή.
                     Στις 19 Ιουνίου 2016, μετά τη σύλληψη μουσουλμάνων εμπόρων από εσωτερικές δυνάμεις ασφαλείας στο “PK 12”, οι πολιτοφυλακές του Gaye και του Hissène απήγαγαν πέντε άτομα της εθνικής αστυνομίας στο Μπανγκί. Στις 20 Ιουνίου η MINUSCA επιχείρησε να απελευθερώσει τους αστυνομικούς. Ένοπλοι άνδρες υπό τον έλεγχο του Hissène και του Gaye αντήλλαξαν πυρά με τις ειρηνευτικές δυνάμεις που επιχειρούσαν να ελευθερώσουν τους ομήρους. Ως εκ τούτου, τουλάχιστον έξι άτομα σκοτώθηκαν, ενώ τραυματίστηκε ένα μέλος της ειρηνευτικής δύναμης.
                     Στις 12 Αυγούστου 2016 ο Hissène ηγήθηκε μιας αυτοκινητοπομπής έξι οχημάτων που μετέφερε άτομα με βαρύ οπλισμό. Η MINUSCA σταμάτησε την αυτοκινητοπομπή, η οποία αποχωρούσε από το Μπανγκί, νοτίως του Sibut. Καθ' οδόν προς τον βορρά η αυτοκινητοπομπή αντήλλαξε πυρά με τις δυνάμεις εσωτερικής ασφαλείας σε πλήθος σημείων ελέγχου. Η αυτοκινητοπομπή τελικά ακινητοποιήθηκε από τη MINUSCA 40 χιλιόμετρα νοτίως του Sibut. Μετά από πολλαπλές ανταλλαγές πυρών η MINUSCA συνέλαβε 11 άνδρες, ωστόσο ο Hissène και αρκετοί άλλοι διέφυγαν. Άτομα που συνελήφθησαν ανέφεραν στη MINUSCA ότι ο Hissène ήταν ο επικεφαλής της αυτοκινητοπομπής και είχε ως στόχο να φτάσει στο Bria και να συμμετάσχει στη συνέλευση των ομάδων της πρώην Σελέκα που διοργάνωσε ο Nourredine Adam.
                     Τον Αύγουστο και τον Σεπτέμβριο του 2016 η ομάδα εμπειρογνωμόνων μετέβη δύο φορές στο Sibut προκειμένου να επιθεωρήσει τα υπάρχοντα της αυτοκινητοπομπής του Hissène, του Gaye και του Hamit Tidjani που κατάσχεσε η MINUSCA στις 13 Αυγούστου. Η ομάδα εμπειρογνωμόνων εξέτασε επίσης τα πυρομαχικά που κατασχέθηκαν στην οικία του Hissène στις 16 Αυγούστου. Από τα έξι οχήματα και τα συλληφθέντα άτομα ανακτήθηκε θανατηφόρος και μη θανατηφόρος στρατιωτικός εξοπλισμός. Στις 16 Αυγούστου 2016 η Κεντρική Χωροφυλακή εισέβαλε στο σπίτι του Hissène στο Μπανγκί. Ανακαλύφθηκαν περισσότερα από 700 όπλα.
                     Στις 4 Σεπτεμβρίου 2016 μια ομάδα ατόμων από την πρώην Σελέκα, προερχόμενα από το Kaga-Bandoro με έξι μοτοσυκλέτες για να παραλάβουν τον Hissène, άνοιξαν πυρ κατά των δυνάμεων της MINUSCΑ πλησίον του Dékoa. Κατά τη διάρκεια του συμβάντος σκοτώθηκε μαχητής της πρώην Σελέκα, ενώ τραυματίστηκαν δύο μέλη της ειρηνευτικής δύναμης και ένας πολίτης».


title: Εκτελεστικός κανονισμός (ΕΕ) 2017/1376 της Επιτροπής, της 25ης Ιουλίου 2017, για την ανανέωση της έγκρισης της βαρφαρίνης ως δραστικής ουσίας για χρήση σε βιοκτόνα του τύπου προϊόντων 14 (Κείμενο που παρουσιάζει ενδιαφέρον για τον ΕΟΧ )

text:
               26.7.2017

               EL

               Επίσημη Εφημερίδα της Ευρωπαϊκής Ένωσης

               L 194/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1376 ΤΗΣ ΕΠΙΤΡΟΠΉΣ
   της 25ης Ιουλίου 2017
   για την ανανέωση της έγκρισης της βαρφαρίνης ως δραστικής ουσίας για χρήση σε βιοκτόνα του τύπου προϊόντων 14
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 14 παράγραφος 4 στοιχείο α),
   Εκτιμώντας τα ακόλουθα:

               (1)

               Η δραστική ουσία βαρφαρίνη έχει εγκριθεί για χρήση σε βιοκτόνα του τύπου προϊόντων 14, ως τρωκτικοκτόνο, σύμφωνα με τον κανονισμό (ΕΕ) αριθ. 528/2012.

               (2)

               Σύμφωνα με το άρθρο 13 παράγραφος 1 του κανονισμού (ΕΕ) αριθ. 528/2012, υποβλήθηκε αίτηση στον Ευρωπαϊκό Οργανισμό Χημικών Προϊόντων (εφεξής «ο Οργανισμός») για την ανανέωση της έγκρισης της εν λόγω δραστικής ουσίας. Η αίτηση αυτή αξιολογήθηκε από την αρμόδια αρχή της Ιρλανδίας, που ήταν η αρμόδια αρχή αξιολόγησης.

               (3)

               Στις 25 Μαρτίου 2016 η αρμόδια αρχή αξιολόγησης υπέβαλε στον Οργανισμό τη σύστασή της σχετικά με την ανανέωση της έγκρισης της βαρφαρίνης.

               (4)

               Στις 16 Ιουνίου 2016 διατυπώθηκε η γνώμη του Οργανισμού από την επιτροπή βιοκτόνων (2), αφού ελήφθησαν υπόψη τα συμπεράσματα της αρμόδιας αρχής αξιολόγησης.

               (5)

               Σύμφωνα με την εν λόγω γνώμη, η βαρφαρίνη πληροί τα κριτήρια που καθορίζονται στον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3) ώστε να ταξινομηθεί ως ουσία τοξική για την αναπαραγωγή κατηγορίας 1Α. Ως εκ τούτου, η βαρφαρίνη πληροί το κριτήριο εξαίρεσης που καθορίζεται στο άρθρο 5 παράγραφος 1 στοιχείο γ) του κανονισμού (ΕΕ) αριθ. 528/2012.

               (6)

               Επιπλέον, η χρήση προϊόντων που περιέχουν βαρφαρίνη εγείρει ανησυχίες που συνδέονται με περιπτώσεις πρωτογενούς και δευτερογενούς δηλητηρίασης, ακόμα και όταν εφαρμόζονται περιοριστικά μέτρα διαχείρισης του κινδύνου και, ως εκ τούτου, η βαρφαρίνη πληροί επίσης το κριτήριο ώστε να είναι ουσία υποψήφια για υποκατάσταση σύμφωνα με το άρθρο 10 παράγραφος 1 στοιχείο ε) του κανονισμού (ΕΕ) αριθ. 528/2012.

               (7)

               Σύμφωνα με το άρθρο 12 του κανονισμού (ΕΕ) αριθ. 528/2012, η έγκριση των δραστικών ουσιών που πληρούν τα κριτήρια εξαίρεσης επιτρέπεται να ανανεωθεί μόνον εφόσον εξακολουθεί να καλύπτεται τουλάχιστον μία από τις προϋποθέσεις για την παρέκκλιση που προβλέπονται στο άρθρο 5 παράγραφος 2 του εν λόγω κανονισμού.

               (8)

               Σύμφωνα με το άρθρο 10 παράγραφος 3 του κανονισμού (ΕΕ) αριθ. 528/2012, ο Οργανισμός διοργάνωσε δημόσια διαβούλευση με σκοπό να συλλέξει σχετικές πληροφορίες για τη βαρφαρίνη, συμπεριλαμβανομένων πληροφοριών για τα διαθέσιμα υποκατάστατα.

               (9)

               Επίσης, η Επιτροπή πραγματοποίησε δημόσια διαβούλευση προκειμένου να συγκεντρώσει πληροφορίες σχετικά με το κατά πόσον πληρούνται οι προϋποθέσεις για την παρέκκλιση που προβλέπονται στο άρθρο 5 παράγραφος 2 του κανονισμού (ΕΕ) αριθ. 528/2012. Η Επιτροπή δημοσιοποίησε τις εισηγήσεις που έγιναν στην εν λόγω διαβούλευση.

               (10)

               Οι εισηγήσεις στις δύο προαναφερθείσες δημόσιες διαβουλεύσεις, καθώς και οι πληροφορίες που αφορούν την ύπαρξη διαθέσιμων εναλλακτικών επιλογών αντί των αντιπηκτικών τρωκτικοκτόνων που περιλαμβάνονται στο παράρτημα 1 της έκθεσης της Επιτροπής σχετικά με τα μέτρα μετριασμού του κινδύνου από τα αντιπηκτικά τρωκτικοκτόνα (4), συζητήθηκαν με τα κράτη μέλη στο πλαίσιο της μόνιμης επιτροπής βιοκτόνων.

               (11)

               Τα τρωκτικά μπορούν να μεταφέρουν παθογόνα που είναι υπεύθυνα για πολλές ζωονόσους, οι οποίες ενδεχομένως συνιστούν σοβαρούς κινδύνους για την υγεία του ανθρώπου ή των ζώων. Τα μη χημικά μέτρα καταπολέμησης και μέθοδοι πρόληψης για την καταπολέμηση των τρωκτικών, όπως οι μηχανικές, ηλεκτρικές ή κολλώδεις παγίδες, ενδέχεται να μην είναι επαρκώς αποτελεσματικά και εγείρουν πρόσθετα ερωτήματα ως προς το κατά πόσον είναι βάναυσα ή οδηγούν σε άσκοπο βασανισμό των τρωκτικών. Άλλες εναλλακτικές δραστικές ουσίες οι οποίες έχουν εγκριθεί για χρήση ως τρωκτικοκτόνα μπορεί να μην είναι κατάλληλες για όλες τις κατηγορίες χρηστών ή να μην είναι αποτελεσματικές ενάντια σε όλα τα είδη τρωκτικών. Δεδομένου ότι η αποτελεσματική καταπολέμηση των τρωκτικών δεν μπορεί να στηρίζεται μόνο σε τέτοιες μη χημικές μεθόδους καταπολέμησης ή πρόληψης, η βαρφαρίνη θεωρείται απαραίτητη για την ορθή καταπολέμηση των τρωκτικών, ως συμπλήρωμα των εν λόγω εναλλακτικών επιλογών. Συνεπώς, η χρήση της βαρφαρίνης αποσκοπεί στην αποτροπή ή την αντιμετώπιση ενός σοβαρού κινδύνου για την υγεία του ανθρώπου και των ζώων, ο οποίος οφείλεται σε τρωκτικά. Ως εκ τούτου, ικανοποιείται η προϋπόθεση του άρθρου 5 παράγραφος 2 στοιχείο β) του κανονισμού (ΕΕ) αριθ. 528/2012.

               (12)

               Η καταπολέμηση των τρωκτικών επί του παρόντος εξαρτάται σε μεγάλο βαθμό από τη χρήση αντιπηκτικών τρωκτικοκτόνων και η μη έγκριση των ουσιών αυτών θα μπορούσε να οδηγήσει σε ανεπαρκή καταπολέμηση. Κάτι τέτοιο δεν θα είχε σημαντικές αρνητικές επιπτώσεις μόνο στην υγεία του ανθρώπου ή των ζώων ή στο περιβάλλον, αλλά και στην αίσθηση ασφάλειας του κοινού ως προς την έκθεσή του στα τρωκτικά, καθώς και στην ασφάλεια μιας σειράς οικονομικών δραστηριοτήτων ενδεχομένως ευπρόσβλητων από τα τρωκτικά, γεγονός που θα είχε οικονομικές και κοινωνικές συνέπειες. Από την άλλη πλευρά, οι κίνδυνοι για την υγεία του ανθρώπου, την υγεία των ζώων ή το περιβάλλον που απορρέουν από τη χρήση προϊόντων που περιέχουν βαρφαρίνη μπορούν να μετριαστούν εφόσον τα προϊόντα αυτά χρησιμοποιούνται σύμφωνα με ορισμένες προδιαγραφές και όρους. Κατά συνέπεια, η μη έγκριση της βαρφαρίνης ως δραστικής ουσίας θα είχε δυσανάλογα αρνητικές επιπτώσεις για την κοινωνία σε σύγκριση με τους κινδύνους που προκύπτουν από τη χρήση της ουσίας. Ως εκ τούτου, ικανοποιείται και η προϋπόθεση του άρθρου 5 παράγραφος 2 στοιχείο γ) του κανονισμού (ΕΕ) αριθ. 528/2012.

               (13)

               Συνεπώς, είναι σκόπιμο να ανανεωθεί η έγκριση της βαρφαρίνης για χρήση σε βιοκτόνα του τύπου προϊόντων 14, με την επιφύλαξη της συμμόρφωσης με ορισμένες προδιαγραφές και όρους.

               (14)

               Η βαρφαρίνη είναι ουσία υποψήφια για υποκατάσταση σύμφωνα με το άρθρο 10 παράγραφος 1 στοιχεία α) και ε) του κανονισμού (ΕΕ) αριθ. 528/2012 και, ως εκ τούτου, θα πρέπει να εφαρμόζεται η περίοδος ανανέωσης που προβλέπεται στο άρθρο 10 παράγραφος 4 του εν λόγω κανονισμού.

               (15)

               Με την εκτελεστική απόφαση (ΕΕ) 2016/135 της Επιτροπής (5), η αρχική ημερομηνία λήξης της έγκρισης των ουσιών flocoumafen (φλοκουμαφαίνη), brodifacoum (βρωδιφακούμη) και warfarin (βαρφαρίνη) για χρήση σε βιοκτόνα του τύπου προϊόντων 14 είχε μετατεθεί για τις 30 Ιουνίου 2018. Καθώς η εξέταση των αιτήσεων για την ανανέωση της έγκρισης των ουσιών αυτών έχει πλέον ολοκληρωθεί, είναι σκόπιμο να καταργηθεί η εκτελεστική απόφαση (ΕΕ) 2016/135.

               (16)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής βιοκτόνων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανανεώνεται η έγκριση της βαρφαρίνης ως δραστικής ουσίας για χρήση σε βιοκτόνα του τύπου προϊόντων 14, με την επιφύλαξη των προδιαγραφών και των όρων που καθορίζονται στο παράρτημα.
   Άρθρο 2
   Καταργείται η εκτελεστική απόφαση (ΕΕ) 2016/135.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 167 της 27.6.2012, σ. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).

      (4)  Risk mitigation measures for anticoagulant rodenticides — Final Report (Μέτρα μετριασμού του κινδύνου από τα αντιπηκτικά τρωκτικοκτόνα — Τελική έκθεση). Ευρωπαϊκή Επιτροπή (2014), Βρυξέλλες, Βέλγιο. 100 σελ. ISBN 978-92-79-44992-5.

      (5)  Εκτελεστική απόφαση (ΕΕ) 2016/135 της Επιτροπής, της 29ης Ιανουαρίου 2016, για τη μετάθεση της ημερομηνίας λήξης της έγκρισης των ουσιών flocoumafen, brodifacoum και warfarin για χρήση σε βιοκτόνα του τύπου προϊόντων 14 (ΕΕ L 25 της 2.2.2016, σ. 65).

      ΠΑΡΑΡΤΗΜΑ

                  Κοινή ονομασία

                  Ονομασία IUPAC
                  Αριθμοί αναγνώρισης

                  Ελάχιστος βαθμός καθαρότητας της δραστικής ουσίας (1)

                  Ημερομηνία λήξης της έγκρισης

                  Τύπος προϊόντων

                  Ειδικοί όροι

                  Βαρφαρίνη

                  Ονομασία IUPAC:
                  (RS)-4-υδροξυ-3-(3-οξο-1-φαινυλοβουτυλο)κουμαρίνη
                  Αριθ. ΕΚ: 201-377-6
                  Αριθ. CAS: 81-81-2

                  990 g/kg

                  30 Ιουνίου 2024

                  14

                  Η βαρφαρίνη θεωρείται ουσία υποψήφια για υποκατάσταση, σύμφωνα με το άρθρο 10 παράγραφος 1 στοιχεία α) και ε) του κανονισμού (ΕΕ) αριθ. 528/2012.
                  Οι άδειες για τα βιοκτόνα υπόκεινται στους ακόλουθους γενικούς όρους:

                              1)

                              Κατά την αξιολόγηση του προϊόντος δίνεται ιδιαίτερη προσοχή στα επίπεδα έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από αιτήσεις χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο. Επιπλέον, σύμφωνα με το παράρτημα VI σημείο 10 του κανονισμού (ΕΕ) αριθ. 528/2012, κατά την αξιολόγηση του προϊόντος εξετάζεται αν μπορούν να ικανοποιηθούν οι όροι του άρθρου 5 παράγραφος 2 του κανονισμού (ΕΕ) αριθ. 528/2012.

                              2)

                              Στα προϊόντα χορηγείται άδεια χρήσης μόνο στα κράτη μέλη στα οποία ικανοποιείται τουλάχιστον ένας από τους όρους που καθορίζονται στο άρθρο 5 παράγραφος 2 του κανονισμού (ΕΕ) αριθ. 528/2012.

                              3)

                              Η ονομαστική συγκέντρωση της βαρφαρίνης στα προϊόντα δεν πρέπει να υπερβαίνει τα 790 mg/kg.

                              4)

                              Τα προϊόντα περιέχουν μέσο πρόκλησης αποστροφής και χρωστική.

                              5)

                              Δεν χορηγείται άδεια για τα προϊόντα σε μορφή προσκολλώμενης σκόνης.

                              6)

                              Στα προϊόντα σε μορφή σκευασμάτων που δρουν διά της επαφής, εκτός από σκευάσματα προσκολλώμενης σκόνης, χορηγείται άδεια μόνο για χρήση από καταρτισμένους επαγγελματίες σε εσωτερικούς χώρους και σε σημεία όπου δεν έχουν πρόσβαση τα παιδιά ή τα μη στοχευόμενα ζώα.

                              7)

                              Δεν χορηγείται άδεια για τη χρήση των προϊόντων στη μόνιμη ή τη διαλείπουσα δόλωση.

                              8)

                              Άδεια χορηγείται μόνο σε ετοιμόχρηστα προϊόντα.

                              9)

                              Ελαχιστοποιείται η πρωτογενής και δευτερογενής έκθεση του ανθρώπου, των μη στοχευόμενων ζώων και του περιβάλλοντος, με τη μελέτη και εφαρμογή όλων των ενδεδειγμένων και διαθέσιμων μέτρων για τον μετριασμό του κινδύνου. Σε αυτά περιλαμβάνονται, για παράδειγμα, ο περιορισμός στη χρήση από επαγγελματίες ή καταρτισμένους επαγγελματίες, όποτε είναι δυνατόν, και ο καθορισμός πρόσθετων ειδικών όρων ανά κατηγορία χρηστών.

                              10)

                              Τα πτώματα και τα μη καταναλωθέντα δολώματα απορρίπτονται σύμφωνα με τις κατά τόπους απαιτήσεις. Η μέθοδος απόρριψης περιγράφεται συγκεκριμένα στην περίληψη των χαρακτηριστικών του προϊόντος που επισυνάπτεται στην εθνική άδεια, και επιπλέον δηλώνεται στην ετικέτα του προϊόντος.

                        Επιπλέον των γενικών όρων, οι άδειες για βιοκτόνα που προορίζονται για χρήση από το ευρύ κοινό υπόκεινται στους ακόλουθους όρους:

                              1)

                              Χορηγείται άδεια για τη χρήση των προϊόντων μόνο σε δολωματικούς σταθμούς ανθεκτικούς στην παραβίαση.

                              2)

                              Τα προϊόντα προσφέρονται μόνο με τις εξής μέγιστες ποσότητες δολώματος ανά συσκευασία:

                                          α)

                                          Για τα προϊόντα κατά των ποντικών μόνο:

                                                      i)

                                                      Για δολώματα σε μορφή κόκκων, κουφέτων ή πάστας: 250 g.

                                                      ii)

                                                      Για δολώματα σε μορφή κύβων παραφίνης: 500 g.

                                          β)

                                          Για τα προϊόντα κατά των αρουραίων μόνο ή κατά των ποντικών και των αρουραίων:

                                                      i)

                                                      Για δολώματα σε μορφή κόκκων, κουφέτων ή πάστας: 750 g.

                                                      ii)

                                                      Για δολώματα σε μορφή κύβων παραφίνης: 1 500  g.

                              3)

                              Για τα προϊόντα κατά του Rattus norvegicus και του Rattus rattus, χορηγείται άδεια μόνο για χρήση σε εσωτερικούς χώρους ή μέσα ή γύρω από κτήρια.

                              4)

                              Για τα προϊόντα κατά του Mus musculus, χορηγείται άδεια μόνο για χρήση σε εσωτερικούς χώρους.

                              5)

                              Τα πρόσωπα που διαθέτουν προϊόντα στην αγορά διασφαλίζουν ότι τα προϊόντα συνοδεύονται από πληροφορίες σχετικά με τους κινδύνους που συνδέονται με τα αντιπηκτικά τρωκτικοκτόνα εν γένει, τα μέτρα για τον περιορισμό της χρήσης τους στο ελάχιστο απαραίτητο και τα κατάλληλα μέτρα προφύλαξης που πρέπει να λαμβάνονται.

                              6)

                              Για τα προϊόντα σε μορφή χαλαρών σκευασμάτων, όπως οι κόκκοι και τα κουφέτα, άδεια χορηγείται μόνο στα προϊόντα που προσφέρονται σε μορφή φακελίσκων ή άλλες συσκευασίες με σκοπό τη μείωση της έκθεσης των ανθρώπων και του περιβάλλοντος.

                        Επιπλέον των γενικών όρων, οι άδειες για βιοκτόνα που προορίζονται για χρήση από επαγγελματίες υπόκεινται στους ακόλουθους όρους:

                              1)

                              Δεν χορηγείται άδεια για τη χρήση προϊόντων σε υπονόμους, σε ανοικτούς χώρους ή σε χώρους εναπόθεσης απορριμμάτων.

                              2)

                              Χορηγείται άδεια για τη χρήση των προϊόντων μόνο σε δολωματικούς σταθμούς ανθεκτικούς στην παραβίαση.

                              3)

                              Τα πρόσωπα που διαθέτουν στην αγορά προϊόντα για επαγγελματίες χρήστες διασφαλίζουν ότι τα προϊόντα αυτά δεν θα διατίθενται στο ευρύ κοινό.

                        Επιπλέον των γενικών όρων, οι άδειες για βιοκτόνα που προορίζονται για χρήση από καταρτισμένους επαγγελματίες υπόκεινται στους ακόλουθους όρους:

                              1)

                              Επιτρέπεται η χορήγηση άδειας για τη χρήση προϊόντων σε υπονόμους, σε ανοικτούς χώρους ή σε χώρους εναπόθεσης απορριμμάτων.

                              2)

                              Επιτρέπεται η χορήγηση άδειας για τη χρήση προϊόντων σε καλυμμένα και προστατευμένα σημεία δόλωσης, εφόσον αυτά παρέχουν το ίδιο επίπεδο προστασίας των μη στοχευόμενων ειδών και του ανθρώπου όπως και οι ανθεκτικοί στην παραβίαση δολωματικοί σταθμοί.

                              3)

                              Τα πρόσωπα που διαθέτουν στην αγορά προϊόντα για καταρτισμένους επαγγελματίες χρήστες διασφαλίζουν ότι τα προϊόντα αυτά δεν θα διατίθενται σε άλλα πρόσωπα πλην των καταρτισμένων επαγγελματιών.

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί ότι είναι τεχνικά ισοδύναμη με την αξιολογηθείσα δραστική ουσία.


title: Εκτελεστικός κανονισμός (ΕΕ) 2017/1222 της Επιτροπής, της 26ης Ιουνίου 2017, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Kiełbasa biała parzona wielkopolska (ΠΓΕ)]

text:
               7.7.2017

               EL

               Επίσημη Εφημερίδα της Ευρωπαϊκής Ένωσης

               L 174/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1222 ΤΗΣ ΕΠΙΤΡΟΠΉΣ
   της 26ης Ιουνίου 2017
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Kiełbasa biała parzona wielkopolska (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Πολωνία για την καταχώριση της ονομασίας «Kiełbasa biała parzona wielkopolska» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Kiełbasa biała parzona wielkopolska» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία«Kiełbasa biała parzona wielkopolska» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.2. Προϊόντα κρέατος (μαγειρευτά, παστά, καπνιστά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιουνίου 2017.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 73 της 9.3.2017, σ. 25.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 237/2012 της Επιτροπής, της 19ης Μαρτίου 2012 , σχετικά με την έγκριση του παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604), ως πρόσθετης ύλης ζωοτροφών για τα κοτόπουλα προς πάχυνση (κάτοχος της άδειας: Kerry Ingredients and Flavours)  Κείμενο που παρουσιάζει ενδιαφέρον για τον ΕΟΧ

text:
               20.3.2012

               EL

               Επίσημη Εφημερίδα της Ευρωπαϊκής Ένωσης

               L 80/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 237/2012 ΤΗΣ ΕΠΙΤΡΟΠΉΣ
   της 19ης Μαρτίου 2012
   σχετικά με την έγκριση του παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604), ως πρόσθετης ύλης ζωοτροφών για τα κοτόπουλα προς πάχυνση (κάτοχος της άδειας: Kerry Ingredients and Flavours)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης έγκρισης για το παρασκεύασμα α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604). Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά την έγκριση του παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604), ως πρόσθετης ύλης ζωοτροφών για τα κοτόπουλα προς πάχυνση, η οποία θα υπαχθεί στην κατηγορία πρόσθετων υλών «ζωοτεχνικές πρόσθετες ύλες».

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή») στη γνώμη που εξέδωσε στις 17 Νοεμβρίου 2011 (2), κατέληξε στο συμπέρασμα ότι, υπό τις προτεινόμενες συνθήκες χρήσης, το παρασκεύασμα α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604) δεν έχει ανεπιθύμητες ενέργειες για την υγεία των ζώων, την υγεία του ανθρώπου ή το περιβάλλον και ότι η χρήση του μπορεί να βελτιώσει το τελικό σωματικό βάρος στα κοτόπουλα προς πάχυνση. Η Αρχή δεν θεωρεί ότι υπάρχει ανάγκη θέσπισης ειδικών απαιτήσεων παρακολούθησης της πρόσθετης ύλης μετά τη διάθεσή της στην αγορά. Η Αρχή επαλήθευσε επίσης την έκθεση για τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604) προκύπτει ότι πληρούνται οι όροι για τη χορήγηση έγκρισης, που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «βελτιωτικά της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  EFSA Journal 2011· 9(12):2451.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Όνομα του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου έγκρισης

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: Βελτιωτικά της πεπτικότητας

                  4a17

                  Kerry Ingredients and Flavours

                  Α-γαλακτοσιδάση
                  (EC 3.2.1.22)
                  Ενδο-1,4-β-γλυκανάση
                  (EC 3.2.1.4)

                                 Σύνθεση πρόσθετης ύλης

                              Παρασκεύασμα α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604), σε στερεά μορφή, με ελάχιστη δραστικότητα:

                                          —

                                          1 000 U (1) α-γαλακτοσιδάσης/g

                                          —

                                          5 700 U (2) ενδο-1,4-β-γλυκανάσης/g

                                 Χαρακτηρισμός της δραστικής ουσίας

                              Α-γαλακτοσιδάση που παράγεται από Saccharomyces cerevisiae (CBS 615.94) Ενδο-1,4-β-γλυκανάση (EC 3.2.1.4) που παράγεται από Aspergillus niger (CBS 120604)

                                 Μέθοδοι ανάλυσης
                                  (3)

                              Προσδιορισμός

                                          —

                                          χρωματομετρική μέθοδος για τη μέτρηση της p-νιτροφαινόλης που ελευθερώνεται με τη δράση της α-γαλακτοσιδάσης από υπόστρωμα p-νιτροφαινυλο-α-γλυκοπυρανοσιδίου,

                                          —

                                          χρωματομετρική μέθοδος για τη μέτρηση υδατοδιαλυτής χρωστικής ουσίας που ελευθερώνεται με τη δράση της ενδο-1,4-β-γλυκανάσης από υπόστρωμα γλυκάνης κριθαριού που σχηματίζει σταυροδεσμούς με αζουρίνη.

                  Κοτόπουλα της πάχυνση

                  —

                  50 U α-γαλακτοσιδάσης
                  285 U ενδο-1,4-β-γλυκανάσης:

                  —

                              1.

                              Της οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.

                              2.

                              Μέγιστη συνιστώμενη δόση:

                                          —

                                          100 U α-γαλακτοσιδάσης/kg

                                          —

                                          570 U ενδο-1,4-β-γλυκανάσης/kg.

                              3.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  9 Απριλίου 2022

         (1)  1 U είναι η ποσότητα ενζύμου που ελευθερώνει 1 μmol p-νιτροφαινόλης ανά λεπτό από υπόστρωμα p-νιτροφαινυλο-α-γλυκοπυρανοσιδίου (pNPG) σε pH 5,0 και 37 °C.

         (2)  1 U είναι η ποσότητα ενζύμου που ελευθερώνει 1 mg αναγωγικού σακχάρου (ισοδυνάμου γλυκόζης) ανά λεπτό από υπόστρωμα β-γλυκάνης σε pH 5,0 και 50 °C.

         (3)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) 2017/1914 της Επιτροπής, της 19ης Οκτωβρίου 2017, σχετικά με τη χορήγηση άδειας για τη νατριούχο σαλινομυκίνη (Sacox 120 microGranulate και Sacox 200 microGranulate) ως πρόσθετη ύλη ζωοτροφών για τα κοτόπουλα προς πάχυνση και τα κοτόπουλα που εκτρέφονται για ωοπαραγωγή και για την κατάργηση των κανονισμών (ΕΚ) αριθ. 1852/2003 και (ΕΚ) αριθ. 1463/2004 (κάτοχος της άδειας: Ηuvepharma NV) (Κείμενο που παρουσιάζει ενδιαφέρον για τον ΕΟΧ )

text:
                  20.10.2017

                  EL

                  Επίσημη Εφημερίδα της Ευρωπαϊκής Ένωσης

                  L 271/1

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1914 ΤΗΣ ΕΠΙΤΡΟΠΉΣ
      της 19ης Οκτωβρίου 2017
      σχετικά με τη χορήγηση άδειας για τη νατριούχο σαλινομυκίνη (Sacox 120 microGranulate και Sacox 200 microGranulate) ως πρόσθετη ύλη ζωοτροφών για τα κοτόπουλα προς πάχυνση και τα κοτόπουλα που εκτρέφονται για ωοπαραγωγή και για την κατάργηση των κανονισμών (ΕΚ) αριθ. 1852/2003 και (ΕΚ) αριθ. 1463/2004 (κάτοχος της άδειας: Ηuvepharma NV)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2 και το άρθρο 13 παράγραφος 3,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που έχουν εγκριθεί σύμφωνα με την οδηγία 70/524/ΕΟΚ του Συμβουλίου (2).

                  (2)

                  Η νατριούχος σαλινομυκίνη 120 g/kg (Sacox 120 microGranulate) έλαβε άδεια για δέκα έτη σύμφωνα με την οδηγία 70/524/ΕΟΚ, ως πρόσθετη ύλη ζωοτροφών, για κοτόπουλα που εκτρέφονται για ωοπαραγωγή με τον κανονισμό (ΕΚ) αριθ. 1852/2003 της Επιτροπής (3) και για κοτόπουλα προς πάχυνση με τον κανονισμό (ΕΚ) αριθ. 1463/2004 της Επιτροπής (4). Στη συνέχεια, η εν λόγω πρόσθετη ύλη καταχωρίστηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

                  (3)

                  Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση της νατριούχου σαλινομυκίνης 120 g/kg (Sacox 120 microGranulate), ως πρόσθετης ύλης ζωοτροφών για τα κοτόπουλα προς πάχυνση και τα κοτόπουλα που εκτρέφονται για ωοπαραγωγή. Σύμφωνα με το άρθρο 7 του εν λόγω κανονισμού, υποβλήθηκε αίτηση για χορήγηση άδειας στο νέο σκεύασμα νατριούχου σαλινομυκίνης 200 g/kg (Sacox 200 microGranulate), με το αίτημα να ταξινομηθεί η εν λόγω πρόσθετη ύλη στην κατηγορία πρόσθετων υλών «κοκκιδιοστατικά και ιστομονοστατικά». Σύμφωνα με το άρθρο 13 παράγραφος 3 του εν λόγω κανονισμού, υποβλήθηκε αίτηση για μείωση του χρονικού διαστήματος απαγόρευσης χρήσης πριν από τη σφαγή από μία σε μηδέν ημέρες και για τροποποίηση των ανώτατων ορίων καταλοίπων («ΑΟΚ») της εν λόγω πρόσθετης ύλης από 5μg/kg για όλους τους υγρούς ιστούς σε 0,150 mg/kg για το ήπαρ, σε 0,040 mg/kg για τους νεφρούς, σε 0,015 mg/kg για τους μύες και σε 0,150 mg/kg για το δέρμα/το λίπος. Οι εν λόγω αιτήσεις συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (4)

                  Στη γνωμοδότησή της, της 6ης Δεκεμβρίου 2016, η Ευρωπαϊκή Αρχή για την Ασφάλεια των Τροφίμων («η Αρχή») κατέληξε στο συμπέρασμα (5) ότι, υπό τις προτεινόμενες συνθήκες χρήσης, η νατριούχος σαλινομυκίνη 120 g/kg (Sacox 120 microGranulate) και η νατριούχος σαλινομυκίνη 200 g/kg (Sacox 200 microGranulate) δεν έχουν δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον. Η Αρχή κατέληξε περαιτέρω στο συμπέρασμα ότι η χρήση της νατριούχου σαλινομυκίνης 120 g/kg (Sacox 120 microGranulate) και της νατριούχου σαλινομυκίνης 200 g/kg (Sacox 200 microGranulate) είναι αποτελεσματική για την καταπολέμηση της κοκκιδίωσης στα κοτόπουλα προς πάχυνση και ότι, με βάση τις υποβληθείσες μελέτες, το συμπέρασμα αυτό επεκτείνεται και στα κοτόπουλα που εκτρέφονται για ωοπαραγωγή. Η Αρχή κατέληξε επίσης στο συμπέρασμα ότι οι εκτιμήσεις όσον αφορά την έκθεση στο ανώτατο επίπεδο χρήσης έδειξαν ότι το αποδεκτό χρονικό διάστημα απαγόρευσης χρήσης είναι μηδέν ημέρες. Η Αρχή κατέληξε επίσης στο συμπέρασμα ότι δεν είναι αναγκαίο να καθοριστούν ΑΟΚ. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (5)

                  Ωστόσο, για λόγους ελέγχου, θα πρέπει να καθοριστούν τα ΑΟΚ, τα οποία ζητήθηκαν, για το ήπαρ, τους νεφρούς, τους μύες και το δέρμα/λίπος. Εξετάστηκε επίσης η διενέργεια επιτόπιας παρακολούθησης της ανθεκτικότητας της Eimeria spp. στη νατριούχο σαλινομυκίνη, κατά προτίμηση στη διάρκεια του τελευταίου μέρους της περιόδου ισχύος της άδειας.

                  (6)

                  Από την αξιολόγηση της νατριούχου σαλινομυκίνης (Sacox 120 microGranulate και Sacox 200 microGranulate) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να χορηγηθεί άδεια χρήσης του εν λόγω παρασκευάσματος, όπως ορίζεται στο παράρτημα του παρόντος κανονισμού.

                  (7)

                  Οι κανονισμοί (ΕΚ) αριθ. 1852/2003 και (ΕΚ) αριθ. 1463/2004 θα πρέπει να καταργηθούν.

                  (8)

                  Επειδή δεν επιβάλλεται για λόγους ασφάλειας η άμεση εφαρμογή των τροποποιήσεων των όρων χορήγησης της άδειας, είναι σκόπιμο να προβλεφθεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την άδεια.

                  (9)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Χορήγηση άδειας
      Τα παρασκευάσματα που προσδιορίζονται στο παράρτημα και υπάγονται στην κατηγορία πρόσθετων υλών «κοκκιδιοστατικά και ιστομονοστατικά» επιτρέπεται να χρησιμοποιούνται ως κοκκιδιοστατικά για τη διατροφή των ζώων υπό τους όρους που παρατίθενται στο παράρτημα.
      Άρθρο 2
      Κατάργηση του κανονισμού (ΕΚ) αριθ. 1852/2003
      Ο κανονισμός (ΕΚ) αριθ. 1852/2003 καταργείται.
      Άρθρο 3
      Κατάργηση του κανονισμού (ΕΚ) αριθ. 1463/2004
      Ο κανονισμός (ΕΚ) αριθ. 1463/2004 της Επιτροπής καταργείται.
      Άρθρο 4
      Μεταβατικά μέτρα
      Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα, οι οποίες έχουν παραχθεί και επισημανθεί πριν τις 9 Μαΐου 2018, σύμφωνα με τους κανόνες που ίσχυαν πριν τις 9 Νοεμβρίου 2017, μπορούν να συνεχίσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
      Άρθρο 5
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 19 Οκτωβρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

         (3)  Κανονισμός (ΕΚ) αριθ. 1852/2003 της Επιτροπής, της 21ης Οκτωβρίου 2003, σχετικά με την έγκριση της χρήσης ενός κοκκιδιοστατικού στις ζωοτροφές για περίοδο δέκα ετών (ΕΕ L 271 της 22.10.2003, σ. 13).

         (4)  Κανονισμός (ΕΚ) αριθ. 1463/2004 της Επιτροπής, της 17ης Αυγούστου 2004, σχετικά με τη χορήγηση δεκαετούς έγκρισης στην πρόσθετη ύλη ζωοτροφών «Sacox 120 microGranulate» που ανήκει στην ομάδα των κοκκιδιοστατικών και άλλων φαρμακευτικών ουσιών (ΕΕ L 270 της 18.8.2004, σ. 5).

         (5)  EFSA Journal 2017· 15(1):4670.

         ΠΑΡΑΡΤΗΜΑ

                     Αριθμός ταυτοποίησης της πρόσθετης ύλης

                     Επωνυμία του κατόχου της άδειας

                     Πρόσθετη ύλη
                     (εμπορική ονομασία)

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Λοιπές διατάξεις

                     Λήξη της περιόδου ισχύος της άδειας

                     Ανώτατα όρια καταλοίπων (ΑΟΚ) στα σχετικά τρόφιμα ζωικής προέλευσης

                     mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                        Κοκκιδιοστατικά και ιστομονοστατικά

                     51766

                     Huvepharma NV.

                     Νατριούχος σαλινομυκίνη 120 g/kg
                     (Sacox 120 micro-Granulate)
                     Νατριούχος σαλινομυκίνη 200 g/kg
                     (Sacox 200 microGranulate)

                        Σύσταση πρόσθετης ύλης

                     (Sacox120 microGranulate):

                                 Νατριούχος σαλινομυκίνη: 114-132 g/kg

                                 Διοξείδιο του πυριτίου: 10-100 g/kg

                                 Ανθρακικό ασβέστιο: 500- 700 g/kg

                           Σε στερεά μορφή
                     (Sacox 200 microGranulate):

                                 Νατριούχος σαλινομυκίνη: 190-220 g/kg

                                 Διοξείδιο του πυριτίου: 50-150 g/kg

                                 Ανθρακικό ασβέστιο: 50- 150 g/kg

                           Σε στερεά μορφή

                        Χαρακτηρισμός της δραστικής ουσίας

                     Νατριούχος σαλινομυκίνη,
                     C42H69Na O11,
                     Αριθμός CAS: 55721-31-8,
                     νατριούχο άλας πολυαιθέρα μονοκαρβοξυλικού οξέος παραγόμενο με ζύμωση Streptomyces azureus (DSM 32267)
                     Συγγενείς προσμείξεις:

                                 —

                                 ≤ 10 mg ελαιοφυλίνη/kg νατριούχου σαλινομυκίνης

                                 —

                                 ≤ 2 g 17-επι-20-δεσοξυ-σαλινομυκίνης/kg νατριούχου σαλινομυκίνης.

                                 —

                                 ≤ 10 g 20-δεσοξυσαλινομυκίνης/kg νατριούχου σαλινομυκίνης.

                                 —

                                 ≤ 10 g 18,19-δεσοξυσαλινομυκίνης/kg νατριούχου σαλινομυκίνης.

                                 —

                                 ≤ 10 g μεθυλιωμένης σαλινομυκίνης/kg νατριούχου σαλινομυκίνης.

                        Αναλυτική μέθοδος
                         (1)

                     Για τον ποσοτικό προσδιορισμό της σαλινομυκίνης στην πρόσθετη ύλη ζωοτροφών:
                     Υγροχρωματογραφία υψηλής απόδοσης με χρήση παραγωγοποίησης μετά τη στήλη σε συνδυασμό με φασματοφωτομετρική ανίχνευση (HPLC-PCD-UV-Vis).
                     Για τον ποσοτικό προσδιορισμό της σαλινομυκίνης στα προμείγματα και τις ζωοτροφές:
                     Υγροχρωματογραφία υψηλής απόδοσης με χρήση παραγωγοποίησης μετά τη στήλη σε συνδυασμό με φασματοφωτομετρική ανίχνευση (HPLC-PCD-UV-Vis) — EN ISO 14183.

                     Κοτόπουλα προς πάχυνση

                     —

                     50

                     70

                                 1.

                                 Οι πρόσθετες ύλες ενσωματώνονται στις σύνθετες ζωοτροφές με τη μορφή προμείγματος.

                                 2.

                                 Το ακόλουθο κείμενο πρέπει να αναγράφεται στις οδηγίες χρήσης:
                                 «Επικίνδυνη για τα ιπποειδή και τις γαλοπούλες.
                                 Η ζωοτροφή αυτή περιέχει ιονοφόρο:
                                 μπορεί να αντενδείκνυται η ταυτόχρονη χορήγησή της με ορισμένες φαρμακευτικές ουσίες (για παράδειγμα την τιαμουλίνη)».

                                 3.

                                 Η νατριούχος σαλινομυκίνη δεν αναμειγνύεται με άλλα κοκκιδιοστατικά.

                                 4.

                                 Ο κάτοχος της άδειας προβλέπει και εκτελεί πρόγραμμα παρακολούθησης μετά τη διάθεση της πρόσθετης ύλης στην αγορά όσον αφορά την ανθεκτικότητα στα βακτήρια και στον Eimeria spp.

                                 5.

                                 Χρονικό διάστημα απαγόρευσης χρήσης: μηδέν ημέρες.

                                 6.

                                 Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση της. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων μέσων προστασίας της αναπνοής, των οφθαλμών και του δέρματος.

                     9 Νοεμβρίου 2027

                     150 μg νατριούχου σαλινομυκίνης/kg για το ήπαρ·
                     40 μg νατριούχου σαλινομυκίνης/kg για τους νεφρούς·
                     15 μg νατριούχου σαλινομυκίνης/kg για τους μύες και 150 μg νατριούχου σαλινομυκίνης/kg για το δέρμα/το λίπος.

                     Κοτόπουλα εκτρεφόμενα για ωοπαραγωγή

                     12 εβδομάδες

                     50

                     50

            (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2017/822 της Επιτροπής, της 15ης Μαΐου 2017, σχετικά με την τροποποίηση του εκτελεστικού κανονισμού (ΕΕ) αριθ. 343/2011 για το άνοιγμα και τη διαχείριση ενωσιακών δασμολογικών ποσοστώσεων για τους οίνους καταγωγής Βοσνίας-Ερζεγοβίνης

text:
               16.5.2017

               EL

               Επίσημη Εφημερίδα της Ευρωπαϊκής Ένωσης

               L 123/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/822 ΤΗΣ ΕΠΙΤΡΟΠΉΣ
   της 15ης Μαΐου 2017
   σχετικά με την τροποποίηση του εκτελεστικού κανονισμού (ΕΕ) αριθ. 343/2011 για το άνοιγμα και τη διαχείριση ενωσιακών δασμολογικών ποσοστώσεων για τους οίνους καταγωγής Βοσνίας-Ερζεγοβίνης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187,
   Εκτιμώντας τα ακόλουθα:

               (1)

               Η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας και Ερζεγοβίνης, αφετέρου (2) (η ΣΣΣ), υπεγράφη στις 16 Ιουνίου 2008 και τέθηκε σε ισχύ την 1η Ιουνίου 2015.

               (2)

               Στις 15 Δεκεμβρίου 2016, υπεγράφη το πρωτόκολλο της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας και Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (3) («το πρωτόκολλο»). Η υπογραφή του, εξ ονόματος της Ένωσης και των κρατών μελών της, και η προσωρινή εφαρμογή του εγκρίθηκε με την απόφαση (ΕΕ) 2017/75 του Συμβουλίου (4). Το πρωτόκολλο εφαρμόζεται προσωρινά από την 1η Φεβρουαρίου 2017.

               (3)

               Το άρθρο 5 του πρωτοκόλλου και το παράρτημα IV προβλέπουν τροποποιήσεις των υφιστάμενων δασμολογικών ποσοστώσεων για οίνους καταγωγής Βοσνίας και Ερζεγοβίνης με ισχύ από την 1η Φεβρουαρίου 2017. Οι αντίστοιχες ποσοστώσεις για οίνους αυξήθηκαν από 12 800 hl σε 25 500 hl, που αφορούν τις κλάσεις ex 2204 10 και ex 2204 21, και από 3 200 hl σε 15 100 hl, που αφορούν τις κλάσεις ex 2204 22 και ex 2204 29.

               (4)

               Η ΣΣΣ ορίζει ότι ο προτιμησιακός μηδενικός δασμός εντός των ορίων των δασμολογικών ποσοστώσεων χορηγείται υπό τον όρο ότι δεν καταβάλλονται εξαγωγικές επιδοτήσεις για τις εξαγωγές αυτών των ποσοτήτων από τη Βοσνία και Ερζεγοβίνη. Επιπλέον, το πρωτόκολλο ορίζει ότι για το έτος 2017, η πλήρης ποσότητα των ποσοστώσεων ισχύει ανεξάρτητα από την έναρξη ισχύος ή την προσωρινή εφαρμογή του πρωτοκόλλου.

               (5)

               Για την εφαρμογή των ενωσιακών δασμολογικών ποσοστώσεων για τον οίνο που προβλέπονται στο πρωτόκολλο, ο εκτελεστικός κανονισμός (ΕΕ) αριθ. 343/2011 της Επιτροπής (5) θα πρέπει να τροποποιηθεί αναλόγως.

               (6)

               Δεδομένου ότι το πρωτόκολλο εφαρμόζεται από την 1η Φεβρουαρίου 2017, οι προτεινόμενες τροποποιήσεις θα πρέπει να εφαρμόζονται από την ίδια ημερομηνία.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του εκτελεστικού κανονισμού (ΕΕ) αριθ. 343/2011 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Φεβρουαρίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαΐου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ L 164 της 30.6.2015, σ. 2.

      (3)  ΕΕ L 12 της 17.1.2017, σ. 3.

      (4)  Απόφαση (ΕΕ) 2017/75 του Συμβουλίου, της 21ης Νοεμβρίου 2016, σχετικά με την υπογραφή, εξ ονόματος της Ένωσης και των κρατών μελών της, και την προσωρινή εφαρμογή του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας και Ερζεγοβίνης, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 12 της 17.1.2017, σ. 1).

      (5)  Εκτελεστικός κανονισμός (ΕΕ) αριθ. 343/2011 της Επιτροπής, της 8ης Απριλίου 2011, για το άνοιγμα και τη διαχείριση ενωσιακών δασμολογικών ποσοστώσεων για τους οίνους καταγωγής Βοσνίας και Ερζεγοβίνης (ΕΕ L 96 της 9.4.2011, σ. 12).

      ΠΑΡΑΡΤΗΜΑ
      «
            ΠΑΡΑΡΤΗΜΑ

               Δασμολογικές ποσοστώσεις για οίνους καταγωγής Βοσνίας-Ερζεγοβίνης που εισάγονται στην Ένωση

                        Αύξων αριθμός

                        Κωδικός ΣΟ (1)

                        TARIC Επέκταση

                        Περιγραφή

                        Όγκος ετήσιας ποσόστωσης (σε hl) (2)

                        Δασμός ποσόστωσης (3)

                        09.1528

                        2204 10 93

                        «Αφρώδης οίνος ποιότητας· άλλοι οίνοι από νωπά σταφύλια σε δοχεία με περιεχόμενο που δεν υπερβαίνει τα 2 λίτρα».

                        25 500

                        Απαλλαγή

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 και 51

                        ex 2204 21 94

                        19, 29, 31, 41 και 51

                        2204 21 95

                        ex 2204 21 96

                        11, 21, 31, 41 και 51

                        2204 21 97

                        ex 2204 21 98

                        11, 21, 31, 41 και 51

                        09.1529

                        2204 22 10

                        Άλλοι οίνοι από νωπά σταφύλια σε δοχεία με περιεχόμενο που υπερβαίνει τα 2 λίτρα αλλά δεν υπερβαίνει τα 10 λίτρα

                        15 100

                        Απαλλαγή

                        2204 22 93

                        11, 21, 31, 41 και 51

                        ex 2204 22 94

                        2204 22 95

                        11, 21, 31, 41 και 51

                        ex 2204 22 96

                        2204 22 97

                        11, 21, 31, 41 και 51

                        2204 22 98

                        2204 29 10

                        2204 29 93

                        ex 2204 29 94

                        11, 21, 31, 41 και 51

                        2204 29 95

                        ex 2204 29 96

                        11, 21, 31, 41 και 51

                        2204 29 97

                        ex 2204 29 98

                        11, 21, 31, 41 και 51

                  »

         (1)  Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από την εφαρμογή των κωδικών ΣΟ. Όταν αναγράφεται «ex» πριν από τον κωδικό ΣΟ, το προτιμησιακό καθεστώς καθορίζεται με εφαρμογή του κωδικού ΣΟ και της αντίστοιχης περιγραφής, από κοινού.

         (2)  Κατόπιν αιτήσεως ενός εκ των μερών, μπορούν να διεξαχθούν διαβουλεύσεις για να προσαρμοστούν οι ποσοστώσεις με τη μεταφορά ποσοτήτων από την ποσόστωση που αφορά τις κλάσεις ex 2204 22 και 2204 29 (αύξων αριθμός 09.1529) στην ποσόστωση που αφορά τις κλάσεις ex 2204 10 και ex 2204 21 (αύξων αριθμός 09.1528). Για το έτος 2017, εφαρμόζεται το πλήρες ποσό των ποσοστώσεων, ανεξάρτητα από την ημερομηνία έναρξης ισχύος ή προσωρινής εφαρμογής του πρωτοκόλλου.

         (3)  Το πιστοποιητικό VI1 που συντάσσεται σύμφωνα με το άρθρο 43 του κανονισμού (ΕΚ) αριθ. 555/2008 της Επιτροπής, της 27ης Ιουνίου 2008, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου για την κοινή οργάνωση της αμπελοοινικής αγοράς όσον αφορά τα προγράμματα στήριξης, τις συναλλαγές με τρίτες χώρες, το δυναμικό παραγωγής και τους ελέγχους στον αμπελοοινικό τομέα (ΕΕ L 170 της 30.6.2008, σ. 1) αναφέρει τη συμμόρφωση προς την απαίτηση αυτή: «Τα προϊόντα που απαριθμούνται στο παρόν πιστοποιητικό δεν τυγχάνουν εξαγωγικών επιδοτήσεων».


title: Εκτελεστικός κανονισμός (ΕΕ) αριθ. 1271/2012 της Επιτροπής, της 21ης Δεκεμβρίου 2012 , σχετικά με παρέκκλιση από ορισμένες διατάξεις του κανονισμού (ΕΚ) αριθ. 1122/2009 όσον αφορά τις δυνατότητες υποβολής αιτήσεων ενίσχυσης στο πλαίσιο του καθεστώτος ενιαίας ενίσχυσης για το 2012 και τη χορήγηση δικαιωμάτων ενίσχυσης, ή την αύξηση της μοναδιαίας αξίας τους, από το εθνικό απόθεμα το 2012, και όσον αφορά το περιεχόμενο της ενιαίας αίτησης, του κανονισμού (ΕΚ) αριθ. 1120/2009 όσον αφορά τη δήλωση των δικαιωμάτων ενίσχυσης το 2012 και του κανονισμού (ΕΚ) αριθ. 73/2009 του Συμβουλίου όσον αφορά την εξακρίβωση των όρων επιλεξιμότητας πριν από τις πληρωμές και την ημερομηνία κατά την οποία τα αγροτεμάχια πρέπει να βρίσκονται στη διάθεση των γεωργών

text:
               28.12.2012

               EL

               Επίσημη Εφημερίδα της Ευρωπαϊκής Ένωσης

               L 357/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1271/2012 ΤΗΣ ΕΠΙΤΡΟΠΉΣ
   της 21ης Δεκεμβρίου 2012
   σχετικά με παρέκκλιση από ορισμένες διατάξεις του κανονισμού (ΕΚ) αριθ. 1122/2009 όσον αφορά τις δυνατότητες υποβολής αιτήσεων ενίσχυσης στο πλαίσιο του καθεστώτος ενιαίας ενίσχυσης για το 2012 και τη χορήγηση δικαιωμάτων ενίσχυσης, ή την αύξηση της μοναδιαίας αξίας τους, από το εθνικό απόθεμα το 2012, και όσον αφορά το περιεχόμενο της ενιαίας αίτησης, του κανονισμού (ΕΚ) αριθ. 1120/2009 όσον αφορά τη δήλωση των δικαιωμάτων ενίσχυσης το 2012 και του κανονισμού (ΕΚ) αριθ. 73/2009 του Συμβουλίου όσον αφορά την εξακρίβωση των όρων επιλεξιμότητας πριν από τις πληρωμές και την ημερομηνία κατά την οποία τα αγροτεμάχια πρέπει να βρίσκονται στη διάθεση των γεωργών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (1), και ιδίως το άρθρο 142 στοιχεία γ) και ιη),
   Εκτιμώντας τα ακόλουθα:

               (1)

               Το άρθρο 41 παράγραφος 3 του κανονισμού (ΕΚ) αριθ. 73/2009 προβλέπει τη δυνατότητα για τα κράτη μέλη που δεν εφαρμόζουν το άρθρο 68 παράγραφος 1 στοιχείο γ) του εν λόγω κανονισμού να χρησιμοποιούν το εθνικό απόθεμα υπό ορισμένους όρους. Εφόσον εφαρμόζουν το εν λόγω άρθρο, τα κράτη μέλη μπορούν να αυξήσουν τη μοναδιαία αξία ή/και τον αριθμό των δικαιωμάτων ενίσχυσης που χορηγούνται στους γεωργούς. Σύμφωνα με το άρθρο 15 παράγραφος 1 του κανονισμού (ΕΚ) αριθ. 1122/2009 της Επιτροπής (2), οι αιτήσεις για τη χορήγηση ή την αύξηση των δικαιωμάτων ενίσχυσης στο πλαίσιο του καθεστώτος ενιαίας ενίσχυσης για τους σκοπούς του άρθρου 41 του κανονισμού (ΕΚ) αριθ. 73/2009 πρέπει να υποβάλλονται μέχρι την ημερομηνία που καθορίζεται από τα κράτη μέλη. Η ημερομηνία αυτή καθορίζεται το αργότερο στις 15 Μαΐου ή, στην περίπτωση της Εσθονίας, της Λετονίας, της Λιθουανίας, της Φινλανδίας και της Σουηδίας, το αργότερο στις 15 Ιουνίου.

               (2)

               Σύμφωνα με το άρθρο 11 παράγραφος 1 του κανονισμού (ΕΚ) αριθ. 1122/2009, ο γεωργός που ζητεί ενίσχυση στο πλαίσιο οποιουδήποτε από τα καθεστώτα στρεμματικής ενίσχυσης μπορεί να υποβάλλει μόνο μία ενιαία αίτηση κατ’ έτος.

               (3)

               Σύμφωνα με το άρθρο 11 παράγραφος 2 του κανονισμού (ΕΚ) αριθ. 1122/2009, η ενιαία αίτηση πρέπει να υποβάλλεται μέχρι την ημερομηνία που καθορίζεται από τα κράτη μέλη, το αργότερο όμως στις 15 Μαΐου ή, στην περίπτωση της Εσθονίας, της Λετονίας, της Λιθουανίας, της Φινλανδίας και της Σουηδίας, το αργότερο στις 15 Ιουνίου.

               (4)

               Ως αποτέλεσμα της συνεχούς αύξησης των τιμών των ζωοτροφών λόγω των δυσμενών καιρικών συνθηκών που έπληξαν ορισμένους από τους σημαντικότερους προμηθευτές σιτηρών, σε ορισμένα κράτη μέλη παρατηρείται επιδείνωση της οικονομικής κατάστασης των γεωργικών εκμεταλλεύσεων, οι οποίες στο τέλος του έτους 2012 αντιμετωπίζουν σημαντικές οικονομικές δυσκολίες. Δεδομένου ότι η επιδείνωση της οικονομικής κατάστασης των γεωργικών εκμεταλλεύσεων μπορεί επίσης να έχει μακροπρόθεσμες και ευρύτερες επιπτώσεις, θα πρέπει να επιτραπεί στα κράτη μέλη να εφαρμόσουν, για το έτος 2012, το άρθρο 41 παράγραφος 3 του κανονισμού (ΕΚ) αριθ. 73/2009.

               (5)

               Δεδομένου ότι έχει λήξει η προθεσμία για τη χορήγηση ή την αύξηση της μοναδιαίας αξίας των δικαιωμάτων ενίσχυσης από το εθνικό απόθεμα δυνάμει του άρθρου 15 παράγραφος 1 του κανονισμού (ΕΚ) αριθ. 1122/2009 για το έτος 2012, κρίνεται σκόπιμο να επιτραπεί στα κράτη μέλη που επιθυμούν να εφαρμόσουν το άρθρο 41 παράγραφος 3 του κανονισμού (ΕΚ) αριθ. 73/2009 για το έτος 2012 να ορίσουν νέα προθεσμία για την υποβολή αιτήσεων για τη χορήγηση ή την αύξηση της μοναδιαίας αξίας των δικαιωμάτων ενίσχυσης από το εθνικό απόθεμα.

               (6)

               Ως εκ τούτου, κρίνεται σκόπιμο να προβλεφθεί παρέκκλιση, για τους γεωργούς των εν λόγω κρατών μελών, από την απαίτηση του άρθρου 11 παράγραφος 1 του κανονισμού (ΕΚ) αριθ. 1122/2009 να υποβάλλεται μία ενιαία αίτηση ανά έτος.

               (7)

               Επιπλέον, είναι αναγκαίο να προβλεφθεί παρέκκλιση από την προθεσμία του άρθρου 11 παράγραφος 2 του κανονισμού (ΕΚ) αριθ. 1122/2009 όσον αφορά τους γεωργούς αυτούς που επιθυμούν να επωφεληθούν από το άρθρο 41 παράγραφος 3 του κανονισμού (ΕΚ) αριθ. 73/2009.

               (8)

               Σύμφωνα με το άρθρο 12 παράγραφος 5 του κανονισμού (ΕΚ) αριθ. 1122/2009, για το πρώτο έτος εφαρμογής του καθεστώτος ενιαίας ενίσχυσης ή το πρώτο έτος κατά το οποίο εντάσσονται νέοι τομείς στο καθεστώς ενιαίας ενίσχυσης, τα κράτη μέλη μπορούν να παρεκκλίνουν από τις διατάξεις του άρθρου 12 του κανονισμού (ΕΚ) αριθ. 1122/2009 σχετικά με τα δικαιώματα ενίσχυσης, εάν αυτά δεν έχουν ακόμη καθοριστεί οριστικά κατά τη λήξη της προθεσμίας υποβολής της ενιαίας αίτησης. Είναι αναγκαίο να προβλεφθεί παρόμοια παρέκκλιση για τα δικαιώματα ενίσχυσης τα οποία θα χορηγηθούν ή των οποίων η μοναδιαία αξία αυξήθηκε βάσει του άρθρου 41 παράγραφος 3 του κανονισμού (ΕΚ) αριθ. 73/2009, εφόσον η εν λόγω χορήγηση ή αύξηση δεν έχει ακόμη καθοριστεί οριστικά.

               (9)

               Σύμφωνα με το άρθρο 8 παράγραφος 1 του κανονισμού (ΕΚ) αριθ. 1120/2009 της Επιτροπής (3), τα δικαιώματα ενίσχυσης επιτρέπεται να δηλώνονται προς πληρωμή μόνο μία φορά ετησίως, από τον γεωργό που τα κατέχει την τελευταία ημέρα της προθεσμίας υποβολής της ενιαίας αίτησης. Κρίνεται σκόπιμο να προβλεφθεί παρέκκλιση από την απαίτηση αυτή.

               (10)

               Σύμφωνα με το άρθρο 35 παράγραφος 1 του κανονισμού (ΕΚ) αριθ. 73/2009, τα δηλωμένα αγροτεμάχια που αντιστοιχούν στα επιλέξιμα εκτάρια που συνοδεύουν κάθε δικαίωμα ενίσχυσης πρέπει να βρίσκονται στη διάθεση του γεωργού κατά την ημερομηνία που καθορίζει το κράτος μέλος. Η ημερομηνία αυτή δεν μπορεί να είναι μεταγενέστερη της ημερομηνίας που καθορίζει το εν λόγω κράτος μέλος για την τροποποίηση της αίτησης ενίσχυσης.

               (11)

               Όσον αφορά τη χορήγηση των δικαιωμάτων ενίσχυσης ή την αύξηση της μοναδιαίας αξίας τους, κατόπιν της εφαρμογής του άρθρου 41 παράγραφος 3 του κανονισμού (ΕΚ) αριθ. 73/2009, είναι αναγκαίο να προβλεφθεί παρέκκλιση από την απαίτηση που αφορά τους γεωργούς σχετικά με την ημερομηνία του άρθρου 35 παράγραφος 1 του εν λόγω κανονισμού.

               (12)

               Σύμφωνα με το άρθρο 29 παράγραφος 3 του κανονισμού (ΕΚ) αριθ. 73/2009, οι ενισχύσεις δυνάμει των καθεστώτων στήριξης που απαριθμούνται στο παράρτημα I του εν λόγω κανονισμού δεν καταβάλλονται πριν ολοκληρωθεί η εξακρίβωση των όρων επιλεξιμότητας, την οποία πραγματοποιεί το κράτος μέλος σύμφωνα με το άρθρο 20 του ίδιου κανονισμού.

               (13)

               Οι όροι επιλεξιμότητας που πρέπει να εξακριβωθούν από τα κράτη μέλη, οι οποίοι συνδέονται με τη χορήγηση ή την αύξηση της μοναδιαίας αξίας των δικαιωμάτων ενίσχυσης δυνάμει του άρθρου 41 παράγραφος 3 του κανονισμού (ΕΚ) αριθ. 73/2009, βάσει μιας ή πολλών παρεκκλίσεων που προβλέπονται στον παρόντα κανονισμό, μπορεί να διαφέρουν από τους όρους επιλεξιμότητας για τη στήριξη η οποία εφαρμόζεται επί του παρόντος στο πλαίσιο του ενιαίου καθεστώτος ενίσχυσης. Στην περίπτωση αυτή, η εξακρίβωση των νέων όρων επιλεξιμότητας σύμφωνα με το άρθρο 29 παράγραφος 3 του κανονισμού (ΕΚ) αριθ. 73/2009 θα μπορούσε να παρεμποδίσει την καταβολή των ενισχύσεων στο πλαίσιο των καθεστώτων στήριξης, που δεν συνδέονται με την εφαρμογή του άρθρου 41 παράγραφος 3 του εν λόγω κανονισμού, που πρέπει να πραγματοποιηθούν πριν από την εξακρίβωση των νέων αυτών όρων επιλεξιμότητας. Για την αποφυγή της κατάστασης αυτής, είναι αναγκαίο να προβλεφθεί παρέκκλιση από το άρθρο 29 παράγραφος 3 του κανονισμού (ΕΚ) αριθ. 73/2009 όσον αφορά τη χορήγηση ή την αύξηση της μοναδιαίας αξίας των δικαιωμάτων ενίσχυσης δυνάμει του άρθρου 41 παράγραφος 3 του κανονισμού αυτού.

               (14)

               Επιπλέον, σύμφωνα με το άρθρο 29 παράγραφος 2 του κανονισμού (ΕΚ) αριθ. 73/2009, οι ενισχύσεις πρέπει να καταβάλλονται κατά την περίοδο από 1ης Δεκεμβρίου έως 30 Ιουνίου του επόμενου ημερολογιακού έτους. Κατά παρέκκλιση από τη διάταξη αυτή, η Επιτροπή μπορεί να προβλέψει προκαταβολές πριν από την 1η Δεκεμβρίου. Παρέκκλιση τέτοιου είδους προβλέπεται στον εκτελεστικό κανονισμό (ΕΕ) αριθ. 776/2012 της Επιτροπής (4), σύμφωνα με τον οποίο τα κράτη μέλη μπορούν να καταβάλλουν, από τις 16 Οκτωβρίου 2012, προκαταβολές έως ένα ορισμένο όριο των άμεσων ενισχύσεων για τις αιτήσεις που υποβλήθηκαν το 2012. Συνεπώς, θα πρέπει η παρέκκλιση από το άρθρο 29 παράγραφος 3 του κανονισμού (ΕΚ) αριθ. 73/2009 να χορηγηθεί αναδρομικά, από τις 16 Οκτωβρίου 2012, για να επιτραπούν οι πληρωμές, με την επιφύλαξη της ολοκλήρωσης της εξακρίβωσης των όρων επιλεξιμότητας, για τα καθεστώτα στήριξης που δεν συνδέονται με την εφαρμογή του άρθρου 41 παράγραφος 3 του εν λόγω κανονισμού.

               (15)

               Οι παρεκκλίσεις που προβλέπονται στον παρόντα κανονισμό αφορούν το ημερολογιακό έτος 2012. Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

               (16)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης Άμεσων Ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Παρεκκλίσεις από τον κανονισμό (ΕΚ) αριθ. 1122/2009
   1.   Κατά παρέκκλιση από το άρθρο 15 παράγραφος 1 του κανονισμού (ΕΚ) αριθ. 1122/2009, για το έτος 2012, τα κράτη μέλη μπορούν να επιτρέψουν στους γεωργούς να υποβάλουν αίτηση για τη χορήγηση ή την αύξηση της μοναδιαίας αξίας των δικαιωμάτων ενίσχυσης, σύμφωνα με το άρθρο 41 παράγραφος 3 του κανονισμού (ΕΚ) αριθ. 73/2009, το αργότερο πριν τις 31 Ιανουαρίου 2013.
   2.   Κατά παρέκκλιση από το άρθρο 11 παράγραφος 1 πρώτο εδάφιο του κανονισμού (ΕΚ) αριθ. 1122/2009, για το έτος 2012, οι γεωργοί που υπέβαλαν την ενιαία αίτηση ενίσχυσης στο πλαίσιο οποιουδήποτε από τα καθεστώτα στρεμματικής ενίσχυσης έως την ημερομηνία που καθορίζεται από τα κράτη μέλη σύμφωνα με το άρθρο 11 παράγραφος 2 του εν λόγω κανονισμού και οι οποίοι, δυνάμει της παραγράφου 1 του παρόντος άρθρου, υπέβαλαν αίτηση για τη χορήγηση ή την αύξηση της μοναδιαίας αξίας των δικαιωμάτων ενίσχυσης, μπορούν να υποβάλουν χωριστή αίτηση ενίσχυσης για τους σκοπούς του άρθρου 41 παράγραφος 3 του κανονισμού (ΕΚ) αριθ. 73/2009, το αργότερο πριν τις 31 Ιανουαρίου 2013.
   3.   Κατά παρέκκλιση από το άρθρο 11 παράγραφος 2 πρώτο εδάφιο του κανονισμού (ΕΚ) αριθ. 1122/2009, για το έτος 2012, τα κράτη μέλη μπορούν να επιτρέψουν στους γεωργούς, οι οποίοι σύμφωνα με την παράγραφο 1 του παρόντος άρθρου υπέβαλαν αίτηση για τη χορήγηση ή την αύξηση της μοναδιαίας αξίας των δικαιωμάτων ενίσχυσης και οι οποίοι δεν υπέβαλαν την ενιαία αίτηση που αναφέρεται στην παράγραφο 2 του παρόντος άρθρου, να υποβάλουν ενιαία αίτηση ενίσχυσης δυνάμει του άρθρου 41 παράγραφος 3 του κανονισμού (ΕΚ) αριθ. 73/2009, το αργότερο πριν τις 31 Ιανουαρίου 2013.
   4.   Η αίτηση για τη χορήγηση ή την αύξηση της μοναδιαίας αξίας των δικαιωμάτων ενίσχυσης που υποβάλλεται σύμφωνα με την παράγραφο 1 θεωρείται χωριστή αίτηση ενίσχυσης ή ενιαία αίτηση ενίσχυσης δυνάμει των παραγράφων 2 και 3.
   5.   Σε περίπτωση εφαρμογής της παραγράφου 1 του παρόντος άρθρου, τα κράτη μέλη μπορούν να παρεκκλίνουν από τις διατάξεις του άρθρου 12 του κανονισμού (ΕΚ) αριθ. 1122/2009 όσον αφορά τα δικαιώματα ενίσχυσης, εάν η χορήγησή τους ή η αύξηση της μοναδιαίας αξίας τους δεν έχει ακόμη καθοριστεί οριστικά κατά τη λήξη της προθεσμίας που καθορίζεται στις παραγράφους 2 και 3 του παρόντος άρθρου.
   Άρθρο 2
   Παρέκκλιση από τον κανονισμό (ΕΚ) αριθ. 1120/2009
   Κατά παρέκκλιση από το άρθρο 8 παράγραφος 1 πρώτο εδάφιο του κανονισμού (ΕΚ) αριθ. 1122/2009, για το έτος 2012, τα δικαιώματα ενίσχυσης, των οποίων η μοναδιαία αξία αποτελεί αντικείμενο αύξησης δυνάμει του άρθρου 1 του παρόντος κανονισμού, επιτρέπεται να δηλώνονται προς πληρωμή της αντίστοιχης αύξησης της μοναδιαίας αξίας τους από τον γεωργό που τα κατέχει στις 31 Ιανουαρίου 2013.
   Τα δικαιώματα ενίσχυσης που χορηγήθηκαν προσφάτως σε γεωργούς και οι αυξήσεις των δικαιωμάτων ενίσχυσης των οποίων η μοναδιαία αξία αποτελεί αντικείμενο αύξησης, δυνάμει του άρθρου 1 του παρόντος κανονισμού, θεωρούνται ότι δηλώθηκαν για το ημερολογιακό έτος 2012.
   Άρθρο 3
   Παρέκκλιση από τον κανονισμό (ΕΚ) αριθ. 73/2009
   1.   Δεν μπορεί να πραγματοποιηθεί πληρωμή για τη χορήγηση ή την αύξηση της μοναδιαίας αξίας των δικαιωμάτων ενίσχυσης σύμφωνα με το άρθρο 41 παράγραφος 3 του κανονισμού (ΕΚ) αριθ. 73/2009 για το ημερολογιακό έτος 2012 πριν ολοκληρωθεί η εξακρίβωση των όρων επιλεξιμότητας που εφαρμόζονται στη στήριξη αυτή από το σχετικό κράτος μέλος, σε περίπτωση εφαρμογής μιας ή περισσοτέρων παρεκκλίσεων που αναφέρονται στα άρθρα 1 και 2 του παρόντος κανονισμού.
   2.   Κατά παρέκκλιση από το άρθρο 29 παράγραφος 3 του κανονισμού (ΕΚ) αριθ. 73/2009, οι ενισχύσεις δυνάμει των καθεστώτων στήριξης που απαριθμούνται στο παράρτημα I, εκτός της στήριξης που αναφέρεται στην παράγραφο 1 του παρόντος άρθρου, μπορούν να καταβληθούν για το ημερολογιακό έτος 2012, ανεξάρτητα από την ολοκλήρωση της εξακρίβωσης των όρων επιλεξιμότητας, που εφαρμόζονται στη στήριξη που αναφέρεται στην παράγραφο 1 του παρόντος άρθρου.
   3.   Κατά παρέκκλιση από το άρθρο 35 παράγραφος 1 του κανονισμού (ΕΚ) αριθ. 73/2009, τα αγροτεμάχια που αντιστοιχούν στα επιλέξιμα εκτάρια που συνοδεύουν κάθε δικαίωμα ενίσχυσης το οποίο χορηγήθηκε προσφάτως ή του οποίου η μοναδιαία αξία αυξήθηκε σύμφωνα με το άρθρο 41 παράγραφος 3 του εν λόγω κανονισμού βάσει μιας ή περισσοτέρων παρεκκλίσεων που αναφέρονται στα άρθρα 1 και 2 του παρόντος κανονισμού, βρίσκονται στη διάθεση του γεωργού στις 31 Ιανουαρίου 2013.
   Άρθρο 4
   Έναρξη ισχύος και εφαρμογή
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Το άρθρο 3 παράγραφοι 1 και 2 εφαρμόζεται από τις 16 Οκτωβρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 30 της 31.1.2009, σ. 16.

      (2)  ΕΕ L 316 της 2.12.2009, σ. 65.

      (3)  ΕΕ L 316 της 2.12.2009, σ. 1.

      (4)  ΕΕ L 231 της 28.8.2012, σ. 8.